Diari Oficial de la Generalitat Valenciana


Sumari del DOGV 5531, del 11-06-2007 (2007/7610)

RESOLUCIÓ, de 31 de maig de 2007, de la Conselleria d'Agricultura, Pesca i Alimentació, per la qual es concedix una beca d'especialització professional en assumptes europeus de la Direcció General de Desenrotllament Rural i Cooperativisme, amb destinació a Brussel·les.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5531

Data del DOGV
:   11-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/7610


Data del document
:   31-05-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * reciclatge professional
    * desenvolupament rural
    * cooperativa agrícola

RESOLUCIÓ, de 31 de maig de 2007, de la Conselleria d'Agricultura, Pesca i Alimentació, per la qual es concedix una beca d'especialització professional en assumptes europeus de la Direcció General de Desenrotllament Rural i Cooperativisme, amb destinació a Brussel·les. [2007/7610]  
Per mitjà de l'Orde de 16 de febrer de 2007, de la conselleria d'Agricultura, Pesca i Alimentació, es va convocar una beca d'especialització professional en assumptes europeus de la Direcció General de Desenrotllament Rural i Cooperativisme, amb destinació a Brussel·les (DOCV núm. 5460, de 28.02.07).  
Valorats els currículums aportats pels candidats i realitzades les entrevistes i proves escrites previstes en la base novena de la convocatòria, es publica en el tauler d'anuncis de la conselleria d'Agricultura, Pesca i Alimentació el dia 27 d'abril la proposta de la comissió avaluadora, que inclou el candidat que va obtindre la major puntuació final.  
Amb data 14 de maig de 2007 entra en esta conselleria un escrit de renúncia a la beca de la candidata seleccionada per la comissió avaluadora, la Sra. Nuria Mirto López, amb DNI 16319775T, llicenciada en Dret.  
Amb data 16 de maig de 2007 es reunix de nou la comissió avaluadora després de la recepció de la renúncia escrita, i determina que la candidata que renuncia serà substituïda per la candidata que haja obtingut la major puntuació global, la qual és la Sra. Verónica Estruch Giner, amb DNI 92509728G, enginyera agrònoma.  
En vista de tot això, es resol adjudicar la beca a la candidata:   
- Estruch Giner Verónica DNI 30884904W  
Esta beca està dotada amb una quantia mensual de 1.300 euros bruts mensuals, i se sufragarà a càrrec del capítol IV, línia T6107, del programa 714.40. El període de gaudi de la beca comprendrà des del 4 de juny de 2007 fins al 31 de desembre de 2007, els dos inclosos, període prorrogable d'acord amb la base quarta de la convocatòria.  
En cas que, a parer del tutor de docència i amb l'autorització prèvia del director general de Desenrotllament Rural i Cooperativisme, siga convenient per a completar la formació de la becària la seua assistència a reunions, a jornades, conferències, cursos o qualsevol altra activitat relacionada amb l'objecte de la beca i esta assistència implique un desplaçament fora del terme municipal, es preveu la percepció pel becari de "borsa de viatge" en compensació per les despeses de desplaçaments, estada i manutenció, l'import de la qual es determinarà, a l'únic efecte de la quantificació, tenint en consideració els criteris establits en el Decret 24/1997, d'11 de febrer, sobre indemnitzacions per raó del servici i gratificacions per servicis extraordinaris. El crèdit màxim disponible per a este concepte és de 3.000 euros, que se sufragaran a càrrec del capítol IV, línia 6107, del programa 714.40.  
Les condicions de gaudi de la beca es regiran per les disposicions de l'Orde de 16 de febrer de 2007, de la conselleria d'Agricultura, Pesca i Alimentació, per la qual es va convocar.   
No es preveu borsa de reserva (segons base novena), ja que el procés de selecció (fase primera i segona) únicament ha sigut superat per dos candidates, Nuria Mirto López (renuncia a la beca) i Verónica Estruch Giner (adjudicatària de la beca).  
La present resolució posa fi a la via administrativa i contra esta es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació, de conformitat amb el que es preveu en els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener; o un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que s'establix en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, tot això sense perjudici que s'utilitze qualsevol altra via que es considere oportuna.  
València, 1 de juny de 2007.- El conseller d'Agricultura, Pesca i Alimentació: uan Gabriel Cotino Ferrer.